(१) गम्भीर चुनौतीबीचबाट हामी सरकारको नेतृत्व गर्ने ठाउँमा पुगेका छौँ । सरकारको पहिलो काम भनेको शान्तिप्रक्रियाको बाँकी काम पूरा गर्ने हो ।् शान्तिप्रक्रिया सँग जोडिएको सेना समायोजन र परिवर्तनका उपलब्धिलाई संविधानमार्फत पूरा गरेका छौँ । हामीले संक्रमणकालीन न्यायसँग सम्बन्धित काम पूरा गर्नुपर्नेछ । त्यसका लागि सत्यनिरुपण तथा मेलमिलाप आयोग र बेपत्ता छानबिन आयोगको कामलाई प्रभावकारी रुपमा कार्यान्वयन गर्नुपर्नेछ । हामीले यी सबै काम सम्पन्न गर्नका लागि सबैको सहयोग मिल्ने वातावरण बनाउनुपर्ने हुन्छ, सरकारसँग त्यो वातावरण निर्माण गर्न चुनौती हुन सक्छन् ।
